Οριστικό το διαζύγιο του ΠΑΟΚ με τον Βλάνταν Ίβιτς, σε αναζήτηση νέου προπονητή πλέον ο «Δικέφαλος του Βορρά», τρέχουν οι εξελίξεις...

Παρελθόν αποτελεί πλέον ο Βλάνταν Ίβιτς από τον ΠΑΟΚ. Παρά το γεγονός ότι οι πιθανότητες παραμονής του Σέρβου τεχνικού έδειξαν να αναθερμαίνονται μετά την χθεσινή επικοινωνία του με τον Ιβάν Σαββίδη, τελικά το χάσμα ανάμεσα στις δύο πλευρές αποδείχτηκε αγεφύρωτο.

Οι όποιες ελπίδες να αντιστραφεί το κλίμα και να υπάρξει μια απρόσμενη εξέλιξη που θα ανέτρεπε τη βέβαιη ολόκληρηση της συνεργασίας, εξανεμίστηκαν τις τελευταίες ώρες και πλέον δεν υπάρχει καμία πιθανότητα παραμονής του Ίβιτς στην Τούμπα.

Άλλωστε και οίδιος ενημέρωσε τους ανθρώπους του ΠΑΟΚ ότι παραμένει αμετακίνητος και επιθυμεί να συνεχίσει την καριέρα του στο εξωτερικό.